b'\n_START_ARTICLE_\nSocietatea pentru Salvarea Basarabiei\n_START_SECTION_\nCadru\n_START_PARAGRAPH_\nRespectiva organiza\xc8\x9bie a fost \xc3\xaenfiin\xc8\x9bat\xc4\x83 de unii membrii ai minorit\xc4\x83\xc8\x9bilor basarabene \xe2\x80\x93 alt\xc4\x83dat\xc4\x83 prosperi sub regimul \xc8\x9barist, care avusese interesul de a le oferi totul \xc8\x99i, un timp Societatea a fost sprijinit\xc4\x83 financiar de c\xc4\x83tre generalul Denikin. Au existat \xc8\x99i alte grupuri similare, dizolvate dup\xc4\x83 \xc3\xaencheierea Conferin\xc8\x9bei de Pace de la Paris \xc8\x99i dup\xc4\x83 instalare ferm\xc4\x83 \xc3\xaen Rusia a regimului bol\xc8\x99evic. Unii dintre dintre membrii respectivelor grup\xc4\x83ri, ulterior s-au asociat Societ\xc4\x83\xc8\x9bii Basarabenilor din URSS.\n_START_SECTION_\nScopuri \xc8\x99i ac\xc8\x9biuni\n_START_PARAGRAPH_\nAl\xc4\x83turi de Comitetul Militar de Salvare a Basarabiei aflat tot \xc3\xaen Odesa, aceast\xc4\x83 organiza\xc8\x9bie avea printre scopuri pe acelea de a face \xc3\xaen Basarabia propagand\xc4\x83 antirom\xc3\xa2neasc\xc4\x83 \xc8\x99i de a \xc3\xaenfiin\xc8\x9ba acolo puncte de agita\xc8\x9bie, care la momentul propice ar fi putut porni o r\xc4\x83scoal\xc4\x83 \xc3\xaen spatele frontului rom\xc3\xa2n. De asemenea, tot printre obiective s-a aflat \xc8\x99i acela de a favoriza recrutarea de tineri \xc8\x99i mai ales de ofi\xc8\x9beri, pentru ca ace\xc8\x99tia s\xc4\x83 treac\xc4\x83 \xc3\xaen Ucraina cu scopul de a se \xc3\xaenscrie \xc3\xaen deta\xc8\x99amente ce ar fi urmat ulterior s\xc4\x83 atace teritoriul basarabean._NEWLINE_Un memoriu al acestei societ\xc4\x83\xc8\x9bi, alc\xc4\x83tuit la ordinul lui Vladimir Ilici Lenin, a fost prezentat Conferin\xc8\x9bei de Pace de la Paris cu inten\xc8\x9bia de a demonstra c\xc4\x83 Sfatul \xc8\x9a\xc4\x83rii nu a fost un parlament real \xc8\x99i c\xc4\x83 fosta gubernie fusese de fapt ocupat\xc4\x83 de c\xc4\x83tre Armata Rom\xc3\xa2niei. Respectivul memoriu a inclus \xc3\xaentreaga argumenta\xc8\x9bie bol\xc8\x99evic\xc4\x83 ce a pus la \xc3\xaendoial\xc4\x83 unirea Basarabiei cu Rom\xc3\xa2nia.'